b'\n_START_ARTICLE_\nCuix\n_START_SECTION_\nB\xc3\xadblia hebrea\n_START_PARAGRAPH_\nLa dona de Mois\xc3\xa8s era una cuixita, segons el Llibre dels Nombres 12:1. L\'\xc3\x88xagog 60-65 d\'Ezequiel el Tr\xc3\xa0gic (fragments reprodu\xc3\xafts per Eusebi) t\xc3\xa9 Sipor\xc3\xa0 que es descriu a si mateixa a Mois\xc3\xa8s com a estrangera en la terra de Madian, i procedeix a descriure els habitants de la seva terra ancestral al nord d\'\xc3\x80frica:_NEWLINE_"Estranger, aquesta terra s\'anomena L\xc3\xadbia. Est\xc3\xa0 habitada per tribus de diverses pobles, et\xc3\xadops, homes negres. Un home \xc3\xa9s el governant del territori: \xc3\xa9s alhora rei i general. Governa l\'estat, els jutges i la gent, i \xc3\xa9s el sacerdot. Aquest home \xc3\xa9s el meu pare {Jetr\xc3\xb3} i els d\'ells."_NEWLINE_Tanmateix, no est\xc3\xa0 clar si aquesta cuixita a la que es fa refer\xc3\xa8ncia \xc3\xa9s Sipor\xc3\xa0, la filla de Jetr\xc3\xb3 o b\xc3\xa9 una concubina. En el primer cas seria una dona madianita (en realitat una quenita), els membres del qual, igual que els israelites, practicaven el culte a Jehov\xc3\xa0, i s\'havien despla\xc3\xa7at a Transjord\xc3\xa0nia i al N\xc3\xa8gueb._NEWLINE_Segons el llibre Segon de Samuel el cuixita \xc3\xa9s nom\xc3\xa9s un servent, que no obstant aix\xc3\xb2 s\'atreveix a presentar-se directament al rei David per comunicar-li la mort del seu fill Absalom._NEWLINE_Al Segon de les Cr\xc3\xb2niques es descriu la vict\xc3\xb2ria d\'As\xc3\xa0, Rei de Jud\xc3\xa0 (pels volts del 900 aC), enfront d\'un gran nombre de cuixites. La menci\xc3\xb3 dels llocs de Mareshah i Guerar m\xc3\xa9s aviat sembla suggerir que aquests cuixites eren una petita tribu al N\xc3\xa8gueb. M\xc3\xa9s endavant, en el mateix llibre, els cuixites s\'esmenten com a ve\xc3\xafns dels filisteus i dels \xc3\xa0rabs._NEWLINE_La visi\xc3\xb3 del Llibre d\'Habacuc on afirma que He vist esfondrar-se els campaments de Cuixan, i estremir-se les tendes del pa\xc3\xads de Madian tamb\xc3\xa9 podria indicar que hi havia n\xc3\xb2mades cuixites a l\'est de Jord\xc3\xa0nia_NEWLINE_La pregunta ret\xc3\xb2rica "\xc2\xbfPot un et\xc3\xadop (cuixita) canviar la pell,\xc2\xa0?" a Jeremies 13:23 implica que hi havia gent amb un color de pell marcadament diferent al dels israelites, molt probablement nubis. Igualment, la Septuaginta tradueix uniformement Cuix com a "Aithiopia."_NEWLINE_Una altra persona anomenada Cuix a la B\xc3\xadblia hebrea \xc3\xa9s un membre de la Tribu de Benjam\xc3\xad que \xc3\xa9s mencionat \xc3\xbanicament al Psalm 7, i es creu que era un seguidor de Sa\xc3\xbcl.\n_START_SECTION_\nIdentificacions posteriors\n_START_PARAGRAPH_\nL\'historiador jueu del segle I, Flavi Josep, citava: Dels quatre fills de Cam, el temps no ha canviat gens el nom de Cuix; els et\xc3\xadops, sobre els quals ell va regnar, s\xc3\xb3n, fins i tot avui en dia [segle I], per ells mateixos i per tots els homes d\'\xc3\x80sia, anomenats cuixites. (Antiguitats dels jueus-Nombres I:6)._NEWLINE_Al segle V, els himiarites al sud d\'Ar\xc3\xa0bia eres descrits pels escriptors sirians com a cuixites i et\xc3\xadops._NEWLINE_L\'historiador persa Muh\xc3\xa0mmad ibn Jarir at-Tabar\xc3\xad (c. 915) es fa ress\xc3\xb2 d\'una tradici\xc3\xb3 segons la qual la muller de Cuix s\'anomenava Qarnabil, filla de Batawil, fill de Tir\xc3\xa0s, i que ella li va engendrar els "abissinis, sindis i indis"._NEWLINE_Entre els actuals parlants de lleng\xc3\xbces cuix\xc3\xadtiques s\'hi inclouen els somalis, \xc3\xa0fars, oromos i diverses altres tribus, i es consideraven descendents de Cuix a l\'obra d\'Al-Massud\xc3\xad El prats d\'or i les mines de gemmes del 947. Els beges, que tamb\xc3\xa9 parlen una llengua cuix\xc3\xadtica, tenen unes tradicions geneal\xc3\xb2giques espec\xc3\xadfiques de la descend\xc3\xa8ncia de Cuix._NEWLINE_L\'explorador James Bruce, que va visitar les terres altes d\'Eti\xc3\xb2pia pels volts del 1770, va escriure d\'"una tradici\xc3\xb3 entre els abissinis, que diuen que han tingut des de temps immemorials", que en els dies posteriors al Diluvi, Cuix, el fill de Cam, va viatjar amb la seva fam\xc3\xadlia Nil amunt fins que va arribar a la plana d\'Atbara, que aleshores estava deshabitada, des d\'on podrien veure l\'altipl\xc3\xa0 et\xc3\xadop. Van ascendir i van construir Aksum, i un cert temps despr\xc3\xa9s van retornar a les terres baixes, on van construir Meroe. Tamb\xc3\xa9 afirma que els estudiosos europeus de la seva \xc3\xa8poca havien rebutjat aquest relat Tamb\xc3\xa9 afirma que els erudits europeus de la seva \xc3\xa8poca havien rebutjat sum\xc3\xa0riament aquest relat a causa de la seva teoria establerta, segons la qual Cuix havia d\'haver arribat a \xc3\x80frica via Ar\xc3\xa0bia i Bab el-Mandeb. Posteriorment, es va dir que el gran obelisc d\'Aksum l\'havia erigit Cuix, a fi i efecte de marcar el seu territori assignat, i es deia que el seu fill Ityopp\'is havia estat enterrat all\xc3\xa0, segons el Llibre d\'Aksum. Segons afirma Bruce, va ser venerat a tot Abiss\xc3\xadnia, tal com ho reflecteix tamb\xc3\xa9 el Kebra Nagast._NEWLINE_David Goldenberg ha suggerit que el nom hebreu deriva de Caix, el nom egipci per a la Baixa N\xc3\xbabia i posteriorment per al regne nubi a Napata, conegut com a Regne de Cuix. La forma Cuix apareix en registres egipcis ja a comen\xc3\xa7aments del regnat Mentuhotep II (segle XXI aC), en una inscripci\xc3\xb3 que detalla les seves campanyes contra la regi\xc3\xb3 de N\xc3\xbabia. En el moment de la compilaci\xc3\xb3 de la B\xc3\xadblia hebrea, i en tota l\'antiguitat cl\xc3\xa0ssica, el regne nubi es va centrar a Meroe, en l\'actual Sudan._NEWLINE_Estudiosos com ara Johann Michaelis i Rosenmuller han apuntat que el nom Cuix es va aplicar a extensions del pa\xc3\xads a banda i banda de la Mar Roja a Ar\xc3\xa0bia (Iemen) i a \xc3\x80frica._NEWLINE_Segons diverses tradicions, Cuix \xc3\xa9s l\'antecessor dels nubis, et\xc3\xadops, somalis, sudanesos, dravidians, sumeris, babilonis, eritreus, iemenites i altres pobles, generalment considerats de pell fosca. De fet, el mot hebreu "cuixi" (\xd7\x9b\xd7\x95\xd7\xa9\xd7\x99) derivat de "Cuix", fa refer\xc3\xa8ncia a la gent que t\xc3\xa9 la pell negra. En l\'actual Israel es considera un insult racista.'